खेलने कूदने की उम्र में मां बनी बच्ची, पुलिस को अब भी सिर्फ ‘रेप का शक’
प्राइवेट हॉस्पिटल के बाथरूम में ही बेटी ने दिया बच्ची को जन्म
जान से मारने की धमकी दे दो-तीन बार मेरे साथ किया रेप
}सब्जी बेचने वाला करता था छेड़खानी
}पेट दर्द की दवा लेने गई तो
बाड़ेवालरोड पर स्थित रघुनाथ एन्क्लेव में रहने वाली 11 साल की नाबालिगा ने खेलने कूदने की उम्र में बच्ची को जन्म दिया। लेकिन पुलिस ने पीड़िता की मां की तरफ से जो बयान दर्ज किए हैं उसमें रटा-रटाया बयान लिखा ‘उसे शक है कि उसकी बेटी के साथ रेप हुआ है’। थाना पीएयू की पुलिस ने रेप करने के मामले में सोमवार को सब्जी बेचने वाले दीपक नाम के युवक को नामजद किया है। पहले पुलिस ने इस मामले में अज्ञात युवक के खिलाफ ही मामला दर्ज किया था। पुलिस का मानना है कि आरोपी बिहार के दरभंगा इलाके का रहने वाला है। जिसे गिरफ्तार करने के लिए टीम गठित कर बिहार भेजी जा रही है। शनिवार रात एक प्राइवेट हॉस्पिटल में नाबालिगा ने प्री मेच्योर बच्ची को जन्म दिया था। उसकी हालत बिगड़ने पर रात में ही नाबालिगा को नवजन्मी बच्ची और परिवार समेत प्राइवेट हॉस्पिटल की एंबुलेंस से सिविल हॉस्पिटल पहुंचा दिया गया था। प्री-मेच्योर होने के कारण नवजन्मी बच्ची की हालत चिंताजनक बनी हुई थी। लेकिन सोमवार को उसकी हालत में काफी सुधार हुआ था।
^पहले दिन नाबालिगा सहमी हुई थी। सोमवार को महिला एएसआई महिला कांस्टेबल को नाबालिगा के पास बयान लेने के लिए भेजा गया था। जिन्होंने नाबालिगा के बयान दर्ज किए हैं। नाबालिगा ने ही आरोपी का नाम दीपक बताया है। जिसको नामजद कर उसकी तलाश शुरू कर दी है। आरोपी के मोबाइल नंबर उसके साथियों को लेकर भी तलाश की जा रही है। नाबालिगा अभी पूरी तरह से स्वस्थ नहीं है। उसके बाद ही अगली कार्रवाई की जाएगी। मामले में पूरी पारदर्शिता से कार्रवाई की जा रही है। -दविंदरशर्मा , एसएचओ, थाना पीएयू
के निकट सब्जी बेचने वाला अकसर मेरे साथ छेड़छाड़ करता था। कई बार उसे मना भी किया गया। एक दिन जबरन घर में घुसकर मुझसे छेड़छाड़ कर रहा था। तभी मेरी छोटी बहन गई। छोटी बहन ने आरोपी को छेड़छाड़ करते हुए देख लिया तो मां को सारी बात बता दी। मम्मी-पापा ने इस संबंध में पुलिस को शिकायत दी तो सब्जी वाले की दुकान वहां से हटा दी गई। कुछ दिनों तक सबकुछ ठीकठाक चलता रहा। इसके बाद सब्जी बेचने वाले ने मुझे फिर से परेशान करना शुरू कर दिया। वह शादीशुदा है और उसकी खुद की एक बेटी भी है। वह इसी मौके की तलाश मे रहता था कि मैं कब घर पर अकेली होती हूं। एक दिन जब मैं अपने घर पर अकेली थी तो सब्जी बेचने वाला जबरदस्ती घर में घुस आया। विरोध जताने पर उसने मुझे मेरे परिवार को जान से मारने की धमकियां देनी शुरू कर दी। दो-तीन बार जान से मारने की धमकी देकर उसने मेरे साथ रेप किया। जब मां ने मुझे कोठी में काम पर लगवा दिया तो वह उसके बाद भी घर के निकट चक्कर लगाता रहा। सब्जी वाले ने मुझे रास्ते में रोक कर भी कई बार जान से मारने की धमकी दी। जब मैंने मां को बताया तो फिर काफी समय के बाद उसने इलाके में आना ही छोड़ दिया। कई बार मेरे पेट में दर्द हुआ तो मैंने दवाई ली। जिस पर पेट दर्द ठीक हो गया। जब एक दम से ज्यादा दर्द हुआ तो परिवार वालों के साथ हॉस्पिटल में दवा लेने गई। लेकिन सब्जी वाले के कारण मेरी जिंदगी ही तबाह हो गई।
-जैसापीड़िता ने बताया
अपने पति और परिवार के साथ इसी इलाके में पिछले 15 साल से रह रही हूं। मेरा पति ऑटो चलाने का काम करता है। मेरी तीन बेटियां एक बेटा है। मैं खुद कोठियों में काम करती हूं। बड़ी और छोटी बेटी स्कूल में पढ़ने के लिए जाती है। मंझली बेटी घर पर रह कर ही सारा काम करती है। सितंबर में हमारे घर के पास सब्जी वाले ने दुकान खोली थी। एक दिन सब्जी बेचने वाले को मझली बेटी से छेड़छाड़ करते हुए मेरी छोटी बेटी ने देख लिया। जिस पर पुलिस को शिकायत की। पुलिस ने उसे डांट पीट कर छोड़ दिया और इलाके के लोगों ने उसकी दुकान भी वहां से हटवा दिया। उसके बाद मझली बेटी को भी काम पर लगवा दिया। कई बार बेटी ने पेट में दर्द होने की शिकायत दी थी। जिस पर कोठी की मालकिन ने उसे होम्योपैथिक की दवाई दे दी। जब शनिवार को तेज दर्द होने के कारण उसे रघुनाथ हॉस्पिटल में लेकर गई तो मौके पर मौजूद लेडी डॉक्टर ने उसे पेशाब टेस्ट के लिए नमूना देने के लिए कहा। जब वह बाथरूम में गई तो उसने दर्द से चिल्लाना शुरू कर दिया। जैसे ही दरवाजा खोल कर देखा तो पता चला कि उसने बच्ची को जन्म दिया है। हालांकि मैंने डॉक्टरों को उसे भर्ती कर इलाज करने के लिए कहा। लेकिन डॉक्टरों ने बेटी और उसकी नवजन्मी बच्ची समेत हमें जबरदस्ती हॉस्पिटल की एंबुलेंस में डालकर सिविल हॉस्पिटल भेज दिया। दु:ख है कि खेलने कूदने की उम्र में मेरी बेटी मां बन गई। युवक द्वारा की गई घिनौनी हरकत के कारण मेरे परिवार का सिर शर्म से झुक गया है।
-जैसेनाबालिगा की मां ने बताया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva